Utsmykning på renessansebyggverket l'hotel de Gadagne, som huser musées Gadagne. Fotograf: GO69 (2010)
musées Gadagne - bygningens indre gård. Fotograf: Jospe (2012)
**dmusées Gadagne** er en museumsinstitusjon i byen Lyon i Frankrike. Institusjonen holder til i et bygningskompleks fra renessansen, og rommer to museumssamlinger, nærmere bestemt Musée d'Histoire de Lyon, som er et museum over Lyons historie, og Musée des Arts de la marionnette (MAM), som er et figurteatermuseum som blant annet forteller historien om Lyons egen Guignol.

Bygningen
---------

Museet holder til i l'hotel de Gadagne, et herskapshus fra renessansen som foruten bygningskomplekset omfatter et parkanlegg. Anlegget har siden 1998 vært oppført på UNESCOs verdensarvliste, sammen med andre deler av Lyons arkitektoniske kulturarv. På dette tidspunktet var bygningen i en svært dårlig forfatning, og det ble vedtatt at bygningen skulle gjennomgå en omfattende renovering og restaurering.

En av l'hotel de Gadagnes tidligste eiere var Marie-Catherine de Pierrevive, som var hoffdame hos Katharina de Medici.

Musée d'histoire de Lyon
------------------------

Lyons bynøkler kan sees i Musée d'histoire de Lyon. Bynøklene ble tilvirket i 1805. Materialet er bronseforgylt sølv. Fotograf: Tusco (2013)
Lyons historie er temaet for den ene museumssamlingen i musées Gadagne. Denne delen av museet beskriver hvordan Lyon har utviklet seg gjennom århundrene.

Musée des Arts de la marionnette (MAM)
--------------------------------------

MAMs portrett av Frédéric Josserand og Guignol er malt av Alexandre François Bonnardel i Lyon tidlig på 1900-tallet. Fotograf: Romainbehar (2018)
Musée des arts de la marionnette er Frankrikes største museumssamling relatert til figurteater.

### Historikk

I 1946 ble det bestemt at det skulle etableres en dukketeatersamling i l'hotel de Gadagne, og i 1950 åpnet museet dørene for første gang. Lyons egen teaterdukke Guignol var helt fra starten sentral i museumssamlingen. I 1956 ble samlingen utvidet med et stort antall unike objekter som juristen Léopold Dor hadde samlet. Fra da av rommet museet i Gadagne-anlegget over 2000 teaterfigurer, kostymer, kulisser, teatermanuskripter, plakater og mobile dukketeaterscener fra hele verden.

I perioden 1998-2009 var hele Gadagne-anlegget en stor byggeplass, i forbindelse med renoveringen og restaureringen av anlegget. Figurteatersamlingen, som da var en integrert del av Lyons historiske museum, stengte dørene for publikum i 2003, og ble først gjenåpnet i 2009. Ved gjenåpningen hadde samlingen fått plass i hele ni av bygningens praktsaler, og status som en separat samling som bar navnet Musée des marionnettes du monde (museum for teaterdukker fra hele verden).

I april 2017 skiftet museumssamlingen navn på nytt. Det nye navnet ble Musée des Arts de la marionnette (MAM). Navneendringen sammenfalt med at museet åpnet dørene for første trinn av en reinstallasjon av den faste samlingen. Trinn to av denne fysiske omorganiseringen av figurteatermuseet innvies i november 2018.

### Samlingen

I tillegg til teaterfigurer, kulisser, manuskripter, plakater og andre gjenstander, inneholder museumssamlingen videodokumentasjon av en rekke figurteaterproduksjoner som har vært oppført i nyere tid. Noen av disse videoene har museets publisert på sine nettsider, deriblant et klipp fra produksjonen *Signaux* (norsk: *Signaler*), som Compagnie Plexus Polaire ledet av Yngvild Aspeli hadde premiere med i 2011.

Referanser
----------

1. 1 2  «L'hôtel de Gadagne / Renaissance - Edifice renaissance». *www.gadagne.musees.lyon.fr* **(fransk)**. Besøkt 27. oktober 2018.
2. ↑  «Renaissance - Edifice renaissance». *www.gadagne.musees.lyon.fr* **(fransk)**. Besøkt 27. oktober 2018.
3. ↑  «La rénovation / L'hôtel de Gadagne / Renaissance - Edifice renaissance». *www.gadagne.musees.lyon.fr* **(fransk)**. Besøkt 27. oktober 2018. «Au moment où le site historique de Lyon est inscrit, en 1998, au Patrimoine mondial de l’Humanité, Gadagne fait pâle figure. Une rénovation et une restructuration de grande ampleur doivent être envisagées. | En 1998, le bâtiment et la muséographie sont en effet vétustes, certains espaces inaccessibles, le parcours de visite peu cohérent, la sécurité de visite et les conditions de conservation des œuvres obsolètes. | La Ville de Lyon approuve alors l’opération de restructuration du musée Gadagne. Une convention est signée avec L’État qui apporte son soutien financier au projet.»
4. ↑  «L'escalier d'honneur / Découvrir l'édifice / L'hôtel de Gadagne / Renaissance - Edifice renaissance». *www.gadagne.musees.lyon.fr* **(fr FR)**. Besøkt 27. oktober 2018. «Empruntez ce magnifique escalier, comme le fit Marie-Catherine de Pierrevive habitante prestigieuse des lieux et dame d’honneur de Catherine de Medicis ! | Avec son noyau torsadé et sa rampe en pierre, intégrée, cet escalier dessert tous les étages du musée d’histoire de Lyon. Construit vers 1515 par les Pierrevive, riches marchands d’épices piémontais, c'est, à l’époque, l'entrée principale de la maison.»
5. 1 2 3  «Histoire du musée / Explorer le musée / Marionnettes - Musée des marionnettes du monde». *www.gadagne.musees.lyon.fr* **(fransk)**. Besøkt 27. oktober 2018.
6. ↑  «Plexus Polaire / Les marionnettes se réveillent / Explorer le musée / Marionnettes - Musée des marionnettes du monde». *www.gadagne.musees.lyon.fr* **(fransk)**. Besøkt 27. oktober 2018. «PLEXUS POLAIRE : Fondée en 2008 par Yngvild Aspeli | Découvrir l'univers de la Cie Plexus Polaire: www.plexuspolaire.com - Plexus polaire - Yngvild Aspeli - France / Norway | PERSONNAGE À TAILLE HUMAINE | Cie Plexus Polaire | Cie, fabricant / marionnettiste: Cie Plexus Polaire / Yngvild Aspeli & Polina Borisova | Spectacle: Signaux - 2011 | Provenance géographique France - Auxerre / Norvège | Technique: Marionnette portée»

Eksterne lenker
---------------

* Hjemmesiden til musées Gadagne[*død lenke*] - besøkt 27. oktober 2018

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** SUDOC
 |